## Pravilnik o obliku i načinu vođenja evidencije o majstorskom ispitu i ispitu o stručnoj osposobljenosti

### NN 5/1999 (19.1.1999.), Pravilnik o obliku i načinu vođenja evidencije o majstorskom ispitu i ispitu o stručnoj osposobljenosti

# **HRVATSKA OBRTNIČKA KOMORA**

Na temelju članka 45. i članka 58. Pravilnika o polaganju majstorskog
ispita i ispita o stručnoj osposobljenosti ("Narodne novine" br. 26/98),
a na prijedlog Odbora za školstvo, Upravni odbor Hrvatske obrtničke komore
na sjednici održanoj 23. listopada 1998. godine, donosi

## **PRAVILNIK**

### **O OBLIKU I NAČINU VOĐENJA EVIDENCIJE O MAJSTORSKOM ISPITU I ISPITU O STRUČNOJ OSPOSOBLJENOSTI**

Članak 1.

Ovim Pravilnikom propisuje se oblik i način vođenja evidencije o majstorskom
ispitu i ispitu o stručnoj osposobljenosti.

Članak 2.

Evidencija o položenom majstorskom ispitu sastoji se od:

- prijavnice za majstorski ispit

- popisa prijavljenih ispitanika

- obavijest ispitaniku o polaganju majstorskog ispita

- zapisnik o majstorskom ispitu

- matične knjige

- potvrde o položenom majstorskom ispitu

- pregistra diploma o majstorskom zvanju.

Članak 3.

Evidencija o svršenom stručnom osposobljavanju sastoji se od:

- prijavnice za ispit o stručnoj osposobljenosti

- liste prijavljenih ispitanika

- zapisnika o ispitu o stručnoj osposobljenosti

- matične knjige

- registra uvjerenja o stručnoj osposobljenosti

- uvjerenja o stručnoj osposobljenosti.

Članak 4.

Prijavnica za polaganje majstorskog ispita sadrži: znak i naziv Hrvatska
obrtnička komora, naziv područne obrtničke komore, osnovne podatke o ispitaniku:
ime, očevo ime i prezime, JMBG, datum rođenja, mjesto rođenja, općina,
županija, adresa stanovanja, broj telefona, naziv majstorskog zvanja za
koji se ispit polaže; redni broj pristupa ispitu; nadnevak; vlastoručni
potpis ispitanika, te popis i naziv dokumenata koji se prilažu.

Članak 5.

Popis prijavljenih ispitanika za pojedina majstorska zvanja sadrži:
znak i naziv Hrvatska obrtnička komora, naziv područne komore, rok polaganja
ispita, sastav komisije, datum i mjesto održavanja prve sjednice komisije,
tekst: "utvrdila je popis kandidata koji udovoljavaju uvjetima za polaganje
ispita kako slijedi", redni broj, ime, ime oca i prezime ispitanika, mjesto
i datum održavanja sjednice, potpis predsjednika komisije, pečat područne
obrtničke komore.

Članak 6.

Obavijest ispitaniku o polaganju majstorskog ispita ima dvije stranice.
Na prvoj stranici su znak i naziv Hrvatska obrtnička komora, naziv područne
obrtničke komore, ime i prezime ispitanika, adresa, nadnevak sjednice ispitne
komisije, mjesto održavanja sjednice, podatak o udovoljavanju uvjeta za
pristupanje ispitu, nadnevak i mjesto održavanja praktičnog dijela ispita,
vrijeme pristupa ispitu prvog dana i popis potrebitih pomagala za ispit.
Na drugoj stranici su podaci o nadnevku objavljivanja uspjeha na praktičnoj
zadaći, vremenu i mjestu održavanja pismenih dijelova ispita, popis potrebitih
pomagala za pismeni dio ispita, nadnevci i mjesto provjere znanja iz zajedničkog
dijela majstorskog ispita, nadnevak konačnih rezultata na majstorskom ispitu,
vlastoručni potpis predsjednika ispitne komisije i pečat područne obrtničke
komore.

Članak 7.

Zapisnik o majstorskom ispitu za svakog ispitanika po zvanjima sastoji
se od četiri stranice. Na prvoj stranici je naziv i znak Hrvatska obrtnička
komora, ime, očevo ime i prezime ispitanika, JMBG, nadnevak i mjesto rođenja,
općina, županija, državljanstvo, adresa stanovanja, redni broj pristupa
ispitu.

Na drugoj stranici su dvije rubrike s odjeljcima. Rubrika: "Praktična
zadaća" sadrži: naziv, ime i prezime vlasnika obrta, trgovačkog društva
u kojem je obavljen praktičan rad, sadržaj praktične zadaće i/ili radne
probe, uspjeh, potpise članova komisije.

Rubrika "Stručno teoretska znanja" sadrži: pismeni dio (zadaća u prilogu),
bodove dobivene na pismenom dijelu ispita, pitanja i rezultate (uspjeh)
možebitnog usmenog dijela ispita, te potpise članova komisije.

Na trećoj stranici su dvije rubrike s odjeljcima.

Rubrika "Znanja iz područja gospodarstva i propisa o obavljanju obrta"
u koju se upisuju bodovi postignuti na pismenom dijelu ispita koji se prilaže,
pitanja i rezultati (uspjeh) možebitnog usmenog dijela ispita, te potpisi
članova komisije.

Rubrika "Znanja potrebna za poduku naučnika" (radna pedagogija) sadrži:
pismeni, usmeni, praktični dio i konačni uspjeh. U rubriku "Pismeni dio"
upisuju se bodovi postignuti na pismenom dijelu koji se prilaže. U rubriku
"Praktični dio" upisuje se naziv praktične zadaće i uspjeh na praktičnoj
zadaći. U rubriku "Konačni uspjeh" upisuje se konačni uspjeh i potpisuju
se članovi ispitne komisije.

Na četvrtoj stranici nalaze se podaci o tome da li je ispit položen
ili nije, o upućivanju na ponovni pristup ispitu, rubrika napomena i izdvojena
mišljenja, razdoblje u kojem se majstorski ispit polagao, broj potvrde
o položenom ispitu, mjesto i nadnevak, potpis predsjednika komisije i pečat
područne obrtničke komore.

Članak 8.

Matična knjiga majstorskih ispita vodi se za sve ispitanike i sadrži:

1. naputak o vođenju matične knjige

2. opće podatke o Hrvatskoj obrtničkoj komori, područnoj obrtničkoj
komori, redni broj matične knjige i podatak o rednim brojevima koje knjiga
obuhvaća.

3. podatke o ispitaniku (redni broj, matični broj svjedodžbe, ime, ime
oca i prezime, JMBG, nadnevak rođenja, mjesto, općina i županija i podatak
o državljanstvu).

4. podatke o majstorskom ispitu (majstorsko zvanje, vrijeme polaganja
ispita, uspjeh na praktičnoj zadaći, podaci o teoretskom strukovnom području
(pismena zadaća i usmeni ispit), znanja za samostalno vođenje obrta, znanje
za poduku naučnika i uspjeh na ispitu). Podaci se ponavljaju tri puta.
Na kraju podataka je prostor za zabilješke i mjesto za potpis predsjednika
ispitne komisije.

5. matična knjiga ima 50 upisnih mjesta.

Članak 9.

Potvrda o položenom majstorskom ispitu sadrži: znak i naziv Hrvatska
obrtnička komora, naziv područne komore, matični broj ispitanika, ime,
ime oca i prezime, nadnevak, mjesto rođenja, općina i županija, JMBG, podaci
o državljanstvu, nadnevak polaganja ispita (od-do), naziv majstorskog zvanja
za koji je ispit položen, te obavijest da potvrda vrijedi do izdavanja
majstorske diplome. Na kraju su potpisi predsjednika ispitne komisije i
predsjednika područne komore, te pečat područne komore.

Članak 10.

Registar diploma o majstorskom zvanju vodi se za izdane diplome o majstorskom
zvanju u Hrvatskoj obrtničkoj komori i sadrži:

1. opće podatke o Hrvatskoj obrtničkoj komori (broj registra, broj upisa
od-do)

2. podatke o izdanim diplomama (redni broj, broj potvrde, zanimanje,
ime, ime oca i prezime ispitanika, JMBG, nadnevak rođenja, mjesto, općina
i županija rođenja, državljastvo, broj diplome, naziv majstorskog zvanja)

3. nadnevak položenog ispita

5. uspjeh na ispitu

6. prostor za bilješke

7. mjesto i nadnevak upisa te potpis odgovorne osobe.

Registar ima 100 upisnih mjesta.

Članak 11.

Prijavnica za ispit o stručnoj osposobljenosti sadrži: znak i naziv
Hrvatska obrtnička komora, naziv područne obrtničke komore, ime, očevo
ime i prezime ispitanika, JMBG, datum, mjesto, općina i županija rođenja,
državljanstvo, adresa stanovanja, telefon, naziv zanimanja za koje se ispit
osposobljenosti polaže, redni broj pristupa ispitu, mjesto i nadnevak,
vlastoručni potpis te popis i naziv dokumenata koji se prilažu.

Članak 12.

Lista ispitanika za polaganje ispita o stručnoj osposobljenosti za zanimanje
sadrži: znak i naziv Hrvatska obrtnička komora, naziv područne obrtničke
komore, rok u kojem se ispit polaže u tekućoj godini, sastav ispitne komisije,
datum sjednice na kojoj je utvrđena lista ispitanika, redni broj, ime,
očevo ime i prezime ispitanika, mjesto, nadnevak, potpis predsjednika komisije,
pečat područne obrtničke komore.

Članak 13.

Zapisnik o stručnoj osposobljenosti po zanimanjima vodi se za svakog
ispitanika, sastoji se od 3 stranice i sadrži:

*1 stranica* (znak i naziv Hrvatska obrtnička komora, naziv područne
obrtničke komore, ime, očevo ime i prezime ispitanika, JMBG, nadnevak rođenja,
datum, mjesto, općina i županija rođenja, državljanstvo, adresa stanovanja,
telefon, redni broj pristupa ispitu,
*2 stranica (podijeljena u 3 odjeljka)*

1 odjeljak (rezultati praktične zadaće i on sadrži: (naziv, adresu,
i ime i prezime vlasnika obrta, trgovačkog društva u kojem je obavljen
praktičan rad, naziv praktične zadaće, uspjeh i potpis članova komisije)

2 odjeljak sadrži rezultate ispita znanja za samostalno vođenje obrta
i sastoji se od: (naziva usmeno postavljenih pitanja, uspjeha i potpisa
članova ispitne komisije).

3 odjeljak sadrži uspjeh na kompletnom ispitu.

*3 stranica*

uputa kandidatu koji nije položio ispit, napomene i izdvojena mišljenja
članova komisije, te vremensko razdoblje i mjesto polaganja ispita, broj
uvjerenja o stručnoj osposobljenosti, mjesto i nadnevak vođenja zapisnika,
potpis predsjednika komisije i pečat područne obrtničke komore.

Članak 14.

Uvjerenje o stručnoj osposobljenosti sastoji se od: znak Hrvatske obrtničke
komore, naziv Republika Hrvatska ispod Hrvatska obrtnička komora, matični
broj ispitanika, ime, očevo ime, prezime, JMBG, nadnevak rođenja, mjesto,
općina, županija, državljanstvo, vremensko razdoblje polaganja ispita,
naziv zanimanja za koje se uvjerenje izdaje, potpis tajnika Hrvatske obrtničke
komore i potpis predsjednika Hrvatske obrtničke komore i pečat sa državnim
grbom Hrvatske obrtničke komore.

Uvjerenje je tiskano na žutom papiru, sa utisnutim državnim grbom.

Članak 15.

Matična knjiga ispita o stručnoj osposobljenosti vodi se za sve ispitanike
i sadrži:

1. naputak za vođenje matične knjige

2. opće podatke o Hrvatskoj obrtničkoj komori, područnoj obrtničkoj
komori, redni broj matične knjige i podatak o rednim brojevima koje knjiga
obuhvaća.

3. podatke o ispitaniku (redni broj, matični broj, ime, ime oca i prezime,
JMBG, nadnevak rođenja, mjesto, općina, županija i podatak o državljanstvu).

4. podatke o ispitu o stručnoj osposobljenosti za zanimanje (vrijeme
polaganja ispita, uspjeh na praktičnoj zadaći, uspjeh teoretskog dijela
ispita za samostalno vođenje obrta i konačni uspjeh). Podaci se ponavljaju
tri puta. Na kraju podataka je prostor za zabilješke i mjesto za potpis
predsjednika ispitne komisije.

5. matična knjiga ima 50 upisnih mjesta.

Članak 16.

Registar uvjerenja o stručnoj osposobljenosti vodi se za izdana uvjerenja
o stručnoj osposobljenosti i sadrži:

1. opće podatke o Hrvatskoj obrtničkoj komori (broj registra, broj upisa
od-do)

2. podatke o izdanim uvjerenjima, (redni broj, matični broj, zanimanje,
ime, ime oca i prezime ispitanika, JMBG, nadnevak rođenja, mjesto, općina
i županija rođenja, državljanstvo).

3. nadnevak položenog ispita

4. uspjeh na ispitu

5. prostor za bilješke

6. mjesto i nadnevak upisa u Registar te potpis odgovorne osobe.

Registar ima 100 upisnih mjesta.

Članak 17.

Sadržaj i oblik svih navedenih dokumenata propisan je obrascem i tiskan
uz ovaj Pravilnik, te čini njegov sastavni dio.

Svi dokumenti tiskani su na hrvatskom jeziku i latiničnom pismu.

Članak 18.

Pravilnik stupa na snagu danom donošenja a objavljuje se u "Narodnim
novinama".

Broj: 30-7/4-04-1998.
Zagreb, 23. listopada 1998.

Predsjednik HOK-e
**Josip Šajnović,** v. r.

![](dodatni/371826.gif)

![](dodatni/371827.gif)

![](dodatni/371828.gif)

![](dodatni/371829.gif)

![](dodatni/371830.gif)

![](dodatni/371831.gif)

![](dodatni/371832.gif)

![](dodatni/371833.gif)

![](dodatni/371834.gif)

![](dodatni/371835.gif)

![](dodatni/371836.gif)

![](dodatni/371837.gif)

**NAPUTAK**

**za vođenje matične knjige majstorskih ispita**

1.

Matičnu knjigu majstorskih ispita vode područne obrtničke komore za
svaku županiju posebno.

2.

Matična knjiga ima broj koji se sastoji od slova M i broja, karakterističnog
za županiju i rednog broja matične knjige.

Karakteristični brojevi za županije jesu:

I. Županija zagrebačka

II. Županija krapinsko-zagorska

III. Županija sisačko-moslavačka

IV. Županija karlovačka

V. Županija varaždinska

VI. Županija koprivničko-križevačka

VII. Županija bjelovarsko-bilogorska

VIII. Županija primorsko-goranska

IX. Županija ličko-senjska

X. Županija virovitičko-podravska

XI. Županija požeško-slavonska

XII. Županija brodsko-posavska

XIII. Županija zadarsko-kninska

XIV. Županija osječko-baranjska

XV. Županija šibenska

XVI. Županija vukovarsko-srijemska

XVII. Županija splitsko-dalmatinska

XVIII. Županija istarska

XIX. Županija dubrovačko-neretvanska

XX. Županija međimurska

Primjerice, broj prve matične knjige za Županiju ličko-senjsku je M-IX-1.

3.

Matični broj svjedodžbe o majstorskom ispitu formira se od broja matične
knjige i rednog broja kandidata u matičnoj knjizi.

Primjerice, prva svjedodžba izdana u područnoj obrtničkoj komori navedene
županije imat će matični broj: M-IX-1/1.

4.

Svi podaci u matičnoj knjizi vode se uredno, a eventualne korekcije
moraju se ovjeriti potpisom odgovorne osobe i pečatom.

5.

U prostoru predviđenom za bilješke unose se podaci o eventualno izdanom
duplikatu svjedodžbe, priznatim dijelovima ispita na osnovi članka 22.
Pravilnika o polaganju majstorskog ispita i ispita o stručnoj osposobljenosti
i druge važne bilješke.

![](dodatni/371838.gif)

![](dodatni/371839.gif)

![](dodatni/371840.gif)

![](dodatni/371841.gif)

![](dodatni/371842.gif)

![](dodatni/371843.gif)

![](dodatni/371844.gif)

![](dodatni/371845.gif)

![](dodatni/371846.gif)

![](dodatni/371847.gif)

![](dodatni/371848.gif)

![](dodatni/371849.gif)

![](dodatni/371850.gif)

**NAPUTAK**

**za vođenje matične knjige ispita o stručnoj**

**osposobljenosti**

1.

Matičnu knjigu ispita o stručnoj osposobljenosti vode područne obrtničke
komore za svaku županiju posebno.

2.

Matična knjiga ima broj, koji se sastoji od slova S.O. i broja, karakterističnog
za županiju te rednog broja matične knjige.

Karakteristični brojevi za županije jesu:

I. Županija zagrebačka

II. Županija krapinsko-zagorska

III. Županija sisačko-moslavačka

IV. Županija karlovačka

V. Županija varaždinska

VI. Županija koprivničko-križevačka

VII. Županija bjelovarsko-bilogorska

VIII. Županija primorsko-goranska

IX. Županija ličko-senjska

X. Županija virovitičko-podravska

XI. Županija požeško-slavonska

XII. Županija brodsko-posavska

XIII. Županija zadarsko-kninska

XIV. Županija osječko-baranjska

XV. Županija šibenska

XVI. Županija vukovarsko-srijemska

XVII. Županija splitsko-dalmatinska

XVIII. Županija istarska

XIX. Županija dubrovačko-neretvanska

XX. Županija međimurska

Primjerice, broj prve matične knjige za Županiju ličko-senjsku je S.O.-IX-1.

3.

Matični broj uvjerenja o stručnoj osposobljenosti formira se od broja
matične knjige i rednog broja kandidata u matičnoj knjizi.

Primjerice prvo uvjerenje izdano u područnoj obrtničkoj komori navedene
županije imat će matični broj: S.O.-IX-1/1.

4.

Svi podaci u matičnoj knjizi vode se uredno, a eventualne korekcije
moraju se ovjeriti potpisom odgovorne osobe i pečatom.

5.

U prostoru predviđenom za bilješke unose se podaci o eventualno izdanom
duplikatu uvjerenja i druge važne bilješke.

![](dodatni/371851.gif)

![](dodatni/371852.gif)

![](dodatni/371853.gif)

Pravilnik, NN 5/1999-67